Biblija (Tomislav Dretar)/Nove ploče zakona
Nove ploče zakona

Nove ploče zakona 

34 1 ALLAH reče Musi  :»Izreži mi dvije kamene ploče, kao one prve; ja ću napisati na tim pločama iste riječi kao na prvim pločama koje si ti razbio.
2 Budi spreman sutra u jutro; popećeš  se sutra na planinu Sinaj i stajaćeš  preda mnom, ondje, na vrhu planine.
3  Nitko se neće uspeti s tobom; i čak, nikog da ne vidim na čitavoj planini; čak ni sitne niti krupne stoke, da ne prođu ispred ove planine. «
4 Musa isklesa dvije kamene ploče  kao one prve, diže se rano u jutro i, kako mu je ALLAH bio zapovjedio, uspe se na planinu Sinaj, uzevši dvije kamene ploče u ruku.
5 ALLAH  siđe u oblaku, sastade se ondje s njim, a Musa  izreče ime  »GOSPOD«.
6  ALLAH  prođe ispred njega i proglasi: » Allah,  Allah,  Allah milosrdni i blagonakloni, spor u srdžbi, pun vjernosti i odanosti,
7 koji ostaje vjeran hiljadama pokoljenja, koji podnosi grješke, pobunu i grijeh, ali ništa ne puštajući da prođe, koji progoni grješke od očeva kod sinova i unuka na tri i četiri pokoljenja. «
8 Odmah, Musa kleknu  na zemlju i pokloni se.
9 I reče: »Ako bih ja uistinu našao milosti u tvojim očima, o Gospode, da ALLAH ide među nama; to je jedan narod  koji ima krutu šiju kao ovaj,  ali ti ćeš nam oprostiti našu grješku i naš grijeh, i načinićeš  od nas svoju baštinu. «